**Občina Ivančna Gorica**

***Municipality of Ivančna Gorica***

Sokolska ulica 8, SI-1295 Ivančna Gorica, EU

T +386 0 1 7812 100, F +386 0 1 7812 120

W ivancna-gorica.si

Številka: 430-0008/2026-4

Datum: 19. 1. 2026

**RAZPISNA DOKUMENTACIJA**

za prijavo na javni razpis za sofinanciranje dejavnosti društev in zvez na področju turizma v Občini Ivančna Gorica za leto 2026

Vsebina razpisne dokumentacije:

* Navodila za pripravo vloge ter evidentiranje in vrednotenje prostovoljskega dela
* Razpisni obrazci – obrazci vloge:

Obrazec 1: Podatki o prijavitelju

Obrazec 2: Prijavni obrazec turističnih društev

Obrazec 3: Prijavni obrazec turističnih zvez

* Splošna izjava
* Vzorec pogodbe
* Predlog ovojnice

|  |
| --- |
| **NAVODILA ZA PRIPRAVO VLOGE** |

Vlagatelji morajo oddati vlogo na predpisanih obrazcih in ji predložiti dokazila oziroma priloge, ki so zahtevane z javnim razpisom oziroma z razpisno dokumentacijo na predpisanih obrazcih.

Vse priloge morajo biti izpolnjene, podpisane in žigosane s strani zakonitega zastopnika oziroma odgovorne osebe vlagatelja. Vlagatelj je dolžan obrazce razpisne dokumentacije izpolniti čitljivo in pregledno.

Razpisna dokumentacija je dostopna na spletni strani Občine Ivančna Gorica <https://www.ivancna-gorica.si/> (Obvestila in objave – Javni razpisi in objave).

**Vlagatelj odda samo obrazce, ki se nanašajo na njegovo vlogo! (Ne tiskajte celotne razpisne dokumentacije, ampak samo tisto, ki je predmet vaše vloge!)**

Vsi vlagatelji izpolnijo in oddajo:

* prijavni obrazec – podatki o prijavitelju (obrazec 1),
* prijavni obrazec – za sofinanciranje dejavnosti društev (obrazec 2) oz. zvez (obrazec 3),
* splošno izjavo,
* vzorec pogodbe,
* kopijo odločbe o registraciji, ki odraža zadnje stanje (za tiste, ki se prijavljajo prvič),
* statut društva (v kolikor na zadnjem razpisu niste kandidirali oz. se je statut spremenil)

**Rok** za prijavo na razpis je do vključno **20. 2. 2026**.

**OBRAZLOŽITVE K MERILOM IN KRITERIJEM PROGRAMOV 2.1. točke Meril in kriterijev za vrednotenje iz 25. člena Pravilnika o sofinanciranju dejavnosti društev in zvez na področju turizma v Občini Ivančna Gorica**

Komisija bo vrednotila in ocenila programe in aktivnosti, ki se bodo nanašale na področje turizma. Pri vrednotenju programov bo upoštevala največje število dogodkov in aktivnosti opredeljenih pri posamezni točki posameznega programa.

1. **PROGRAMI DRUŠTEV**

* **K TOČKI 1. Urejanje in vzdrževanje enot kulturne dediščine, spomenikov in naravnih znamenitosti**

Upoštevajo se aktivnosti, ki prispevajo k ohranjanju kulturne, tehnične in naravne dediščine na območju občine Ivančna Gorica in niso prireditvenega značaja.

Vlagatelj v tej rubriki predstavi svoje aktivnosti na področju ohranjanja naravne in kulturne dediščine (oblikovanje izdelkov domače obrti, spodbujanje tradicionalnih običajev, šeg in navad, itd.).

* **K TOČKI 2. Organizacija in izvedba akcij na področju urejanja okolja in turistične infrastrukture**

Upoštevajo se aktivnosti vzdrževanja obstoječe turistične infrastrukture.

Vlagatelj v tej rubriki navede predmet in način vzdrževanja obstoječih sprehajalnih, tematskih, kolesarskih, turističnih in ostalih tematskih poti, turistične signalizacije, razgledišč, itd., npr. navesti naziv poti in izvedena vzdrževalna dela (npr. košnja, izvedba zaščitnih premazov). Pri poročilu o realizaciji programa je vlagatelj dolžan priložiti tudi slikovni material.

* **K TOČKI 3. Organizacija in izvedba prireditev**

Obrazložitev izrazov:

**Organizator:** je društvo, ki prireditev, kot odgovorni izvajalec izvede in hkrati izpolnjuje vse pogoje za izvedbo ter ima zagotovljena finančna sredstva za izvedbo. Organizator je dolžan prireditev oz. dogodek v skladu s predpisi prijaviti pristojnim institucijam.

Društvo je organizator prireditve ali dogodka turistične narave, v primeru, da izvede vsaj polovico programa.

**Soorganizator:** je društvo, ki izvede le del prireditve, v sodelovanju z organizatorjem, in aktivno sodeluje na prireditvi. Torej društvo, skupaj z organizatorjem, v določenem delu prireditev izvede ter tudi finančno pokriva del stroškov zanjo. Ustrezna dokazila v tem primeru so potrdilo o sodelovanju s strani organizatorja.

**Sodelovanje (udeleženec):** je društvo, ki se dogodka oz. prireditve na povabilo organizatorja ali soorganizatorja udeleži. Društvo se udeleži kot nastopajoči oziroma sodelujoči, vendar ne organizira, prijavlja ter finančno idr. podpira prireditve. Samo prisotnost na prireditvi oz. dogodku se ne upošteva kot sodelovanje na prireditvi, vendar na prireditvi ali dogodku aktivno sodeluje in predstavlja svojo turistično dejavnost.

Opombe:

K TOČKI 3.1.: Se upoštevajo prireditve širšega pomena (mednarodni, državni in regijski nivo), namenjene najširšemu krogu obiskovalcev, z raznolikim vsebinskim programom in so pomembne oz. gradijo na prepoznavnosti občine tudi zunaj njenih meja, torej presegajo lokalni prostor.

K TOČKI 3.2.: Prireditve lokalnega, občinskega ali večjega krajevnega pomena so prireditve na lokalni ravni pomembne, uveljavljene in prepoznane prireditve in dogodki.

Manjše turistične prireditve ožjega krajevnega oziroma vaškega pomena (manjših krajevnih prireditev) so pomembne lokalne prireditve oz. dogodki, ki so v večji meri orientirane na posamezen  
kraj ali vas, vzpodbujajo promocijo kraja, krajevne posebnosti in tradicijo, namenjene druženju ožjega kroga lokalnih prebivalcev oz. zainteresiranih ciljnih skupin (npr. martinovanje, pustovanje, kresovanja, prihod dedka Mraza).

K TOČKI 3.3.: Sodelovanje na prireditvi ali dogodku v organizaciji Občine Ivančna Gorica, Javnega zavoda za kulturo in turizem Prijetno domače Ivančna Gorica in drugih javnih zavodov v občini Ivančna Gorica ter drugih (ne turističnih) društev predstavlja sodelovanje pri prireditvi ali dogodku v organizaciji Občine, javnih zavodov ter drugih društev kot npr. sodelovanje na prireditvi Jurčičev pohod, pohod Prijetno domače, sodelovanje na dogodku kulturne, športne narave.

Društvo lahko pri točki 3.1., 3.2., 3.3. prijavi organizacijo in sodelovanje na dogodkih in prireditvah turistične narave, ki pomenijo doprinos k prepoznavnosti občine.

* **K TOČKI 4. Promocijske, predstavitvene in informativne dejavnosti**

Društvo lahko prijavi promocijsko gradivo oz. material v tiskani ali digitalni obliki, ki predstavlja dejavnost društva, vzpodbuja razvoj turizma in prepoznavnost občine. Promocijsko gradivo oz. material mora obvezno vsebovati turistično vsebino. Pri poročilu realiziranih programov mora vlagatelj predložiti en izvod materiala, v tiskani ali e-obliki.

Program Predstavitev na sejmih, razstavah in drugih dogodkih, zajema udeležbo in predstavitev društva na sejmih, razstavah in drugih podobnih dogodkih.

Pri programu Druge promocijske in trženjske aktivnosti (npr. spletne strani, komunikacijska omrežja in drugi mediji, itd.) se upoštevajo mediji na katerih potekajo aktivne objave.

Pri programu Oblikovanje turističnih izdelkov (spominki in drugi promocijski izdelki, ki niso tiskovine) se upoštevajo izdelki npr. magnetki, nalepke, majice, brisače, itn.

Pri oblikovanju promocijskega gradiva, sofinanciranega preko javnega razpisa, mora vlagatelj vključiti tudi logotip Občine Ivančna Gorica.

* **K TOČKI 5. AKTIVNOSTI ZA POSPEŠEVANJE TURIZMA**

Pri programu Organizacija in izvedba izobraževanj na področju turizma, varovanja kulturne in naravne dediščine (seminar, delavnica, ekskurzija, okrogle mize…) lahko društvo prijavi organizacijo in izvedbo izobraževanj s turistično vsebino, ki predstavljajo doprinos k delovanju vlagatelja oz. društva (namenjeno članom društva in ostalim prebivalcem lokalnega okolja).

Program Organizacija in izvedba delavnic, tečajev, krožkov za otroke in mladino (do 29 let) na področju turizma, varovanja kulturne in naravne dediščine predstavlja organizacijo in izvedbo delavnic itd. na področju turizma, lahko tudi v izvedbi društva, namenjenih za otroke in mladino (do 29 let). Program zajema tudi sodelovanje v projektih z mladimi (vrtec, osnovna šola, srednja šola, mladinske organizacije).

* **K TOČKI 6. OBLIKOVANJE TURISTIČNIH IZDELKOV IN TURISTIČNE PONUDBE**

Program predstavlja oblikovanje in trženje nove celovite ponudbe, ki se izkazuje z novim razvitim, izdelanim in inovativnim produktom ipd. (programi, produkti, storitve). Novi turistični produkti so lahko storitve, predmeti, ponudba, ki se v občini vzpostavljajo oz. oblikujejo na novo. Npr. nova pohodna pot, park, celovita linija/kolekcija izdelkov. Vlagatelj mora program predstaviti vsebinsko in stroškovno opredeliti s posebno finančno konstrukcijo.

1. **PROGRAMI ZVEZ**

Vlagatelj navede program (aktivnosti, prireditve, dogodke) na področju turistične dejavnosti, ki jih izvaja samostojno ali v sodelovanju z drugimi turističnimi organizacijami. Predstavi promocijske, predstavitvene in informativne dejavnosti, predstavi pomoč pri promociji dogodkov članov zveze, predstavi sodelovanje pri organizaciji in izvedbi natečajev turistične narave, nagrade in priznanja za pomembne dosežke na področju turizma. Vlagatelj opiše način sodelovanja z Občino, javnimi zavodi v občini in drugimi turističnimi organizacijami ter predstavi prispevek k obogatitvi turistične ponudbe v občini.

Pomembno:

Vlagatelj je dolžan vse izvedene prireditve, dogodke in aktivnosti, ki jih sofinancira Občina Ivančna Gorica, javno objaviti v medijih (npr. občinsko glasilo, spletna stran občine in prijavitelja, družabna omrežja – FB, Instagram) in na ustrezen način poskrbeti za promocijo Občine, na način določenem v pogodbi o sofinanciranju.

|  |
| --- |
| **EVIDENTIRANJE IN VREDNOTENJE PROSTOVOLJSKEGA DELA - navodila** |

**Pravna podlaga: Zakon o prostovoljstvu** (Uradni list RS, št. 10/11, 16/11-popr. In 82/15) in **Pravilnik o področjih prostovoljskega dela in vpisnika** (Uradni list RS, št. 48/11, 60/11 in 29/16)**.**

Prijavitelj, ki se priglasi pri Agenciji za javnopravne evidence in storitve (AJPES) v elektronski vpisnik prostovoljskih organizacij in organizacij s prostovoljskim programom iz 38. člena Zakona o prostovoljstvu, lahko brez finančnih dokazil uveljavlja del sredstev za prostovoljsko delo, ki ga opravijo člani vlagatelja.

Prostovoljsko delo je delo, ki ga posameznik po svoji svobodni volji in brez pričakovanja plačila ali neposrednih ali posrednih materialnih koristi zase, opravlja v dobro drugih ali v splošno korist.

Oblike prostovoljskega dela za področje turizma so opredeljene v 11. členu Pravilnika o področjih prostovoljskega dela in vpisnika (Ur. list RS, št. 48/11, 60/11 in 29/16), in sicer:

* Področje prostovoljskega dela turizma obsega spodbujanje lokalnega okolja k promociji kraja, domačih obrti, izročil, običajev, naravne in kulturne dediščine ter organizacijo tradicionalnih dogodkov in običajev.
* Oblike prostovoljskega dela iz prejšnjega odstavka so organiziranje dogodkov, informiranje, ozaveščanje, izobraževanje, vodenje predstavitev naravnih, kulturnih in krajevnih posebnosti, skrb in spodbujanje urejenosti lokalnega okolja, skrb za izdelovanje predmetov domače obrti, ročnih del, oblačil ter drugih predmetov, ki predstavljajo kulturno dediščino in podobno.

Prostovoljske ure članov prijavitelja morajo biti evidentirane in ovrednotene v skladu z Zakonom o prostovoljstvu in Pravilnikom o področjih prostovoljskega dela in vpisnika. Obrazec za evidentiranje in vrednotenje prostovoljskega dela je v prilogi.

**Ovrednotenje prostovoljskega dela**

Prostovoljsko delo je delo, ki ga posameznik po svoji svobodni volji in brez pričakovanja plačila ali neposrednih ali posrednih materialnih koristi zase, opravlja v dobro drugih ali v splošno korist.

Za prostovoljsko delo **se ne šteje** brezplačno opravljanje dela:

* + za katero je pogoj ali se prejme plačilo, druga premoženjska korist, oprostitev materialne obveznosti ali nagrada,
  + **ki je namenjeno zadovoljevanju zgolj osebnih interesov članov v članski organizaciji in ni v splošno družbeno korist,**
  + za katero je glede na naravo dela potrebno skleniti pogodbo o zaposlitvi,
  + če obveznost opravljanja temelji na pravnem poslu, ki ga ne določa ta zakon, ali pa ga je ena oseba dolžna izvajati za drugo fizično ali pravno osebo na temelju zakona ali drugega predpisa ali na podlagi sodne odločbe,
  + ki je običajno v sorodstvenih ali prijateljskih odnosih,
  + z namenom strokovnega usposabljanja brez sklenitve pogodbe o zaposlitvi (volontersko pripravništvo) v skladu zakonom, ki ureja delovna razmerja ali drugim zakonom.

Oblike prostovoljskega dela za posamezna področja so opredeljene v Pravilniku o področjih prostovoljskega dela in vpisnika (Ur. list RS, št. 48/11, 60/11 in 29/16).

Za organizirano prostovoljsko delo se šteje delo, ki se izvaja v okviru dejavnosti pravnih oseb, katerih delovanje je v skladu z zakonom opredeljeno kot nepridobitno, posameznik pa ga izvaja redno in najmanj 24 ur letno. Pri prikazovanju prostovoljnega dela mora biti le-to prikazano realno.

Vrste prostovoljskega dela:

* + organizacijsko delo: opravljanje prostovoljskega dela vodenja projektov in programov, njihova organizacija ali organizacija dela projekta ali programa in opravljanje mentorstva prostovoljcem;
  + vsebinsko/strokovno delo: opravljanje prostovoljskega dela za izvajanje katerega so potrebna posebna znanja in veščine ali pa gre za osnovno prostovoljsko dela posameznega programa ali projekta (posebna znanja in veščine so znanja, ki jih prostovoljec pridobi v vzgojno izobraževalnem sistemu ali na usposabljanju prostovoljske organizacije);
  + drugo delo: opravljanje prostovoljskega dela kot pomožnega dela ali dela za podporo prostovoljskemu programu ali projektu ali dela za opravljanje katerega ni potrebno posebno usposabljanje.

Skladno z 21. členom Pravilnika o področjih prostovoljskega dela in vpisniku, je ocenjena vrednost ene ure za organizacijsko delo 13 EUR, vsebinsko delo 10 EUR in drugo prostovoljsko delo 6 EUR (ocenjena vrednost ene ure je opredeljena v Pravilniku o področjih prostovoljskega dela in vpisnika in se lahko glede na veljavno zakonodajo spreminja).

**Obrazec: EVIDENCA IN OVREDNOTENJE PROSTOVOLJENGA DELA je del finančnega poročila, ki ga priložite ob oddaji poročila o izvedenih programih, skladno s 15. točko javnega razpisa.**

|  |  |  |  |  |
| --- | --- | --- | --- | --- |
| **Ime in priimek** | **Naloge, opravila** | **Vrednost 1 ure** | **Št. ur** | **Znesek v EUR** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **SKUPAJ** | | |  |  |

*Ob pripravi poročila v tabelo vpišete prostovoljce, ki so bili vključeni v izvajanje programa, opravljene naloge (označite ali gre za organizacijsko, strokovno ali drugo delo), število ur prostovoljnega dela in skupen znesek vrednosti dela v evrih. Tabela se mora ujemati tudi z evidenco prostovoljskega dela, ki jo vodite v organizaciji.*

Datum: žig Podpis odgovorne osebe:

|  |
| --- |
| **OBRAZEC 1** |
| **1. PODATKI O PRIJAVITELJU** |

**OSNOVNI PODATKI:**

|  |  |  |  |
| --- | --- | --- | --- |
| Naziv prijavitelja: |  | | |
| Naslov oz. sedež: |  | | |
| Tel. št.: |  | E-mail: |  |
| Davčna št.: |  | | |
| Matična št.: |  | | |
| TRR in naziv banke: |  | | |
| Letnica registracije prijavitelja: |  | | |
| Sekcije prijavitelja: |  | | |
| (vpišite ime sekcije in št. članov)  Število članov/-ic prijavitelja: |  | | |

**PODATKI O ZAKONITEM ZASTOPNIKU OZ. ODGOVORNI OSEBI:**

|  |  |  |  |
| --- | --- | --- | --- |
| Ime in priimek: |  | | |
| Funkcija: |  | | |
| Tel. št.: |  | E-mail: |  |

**PODATKI O KONTAKTNI OSEBI:**

|  |  |  |  |
| --- | --- | --- | --- |
| Ime in priimek: |  | | |
| Funkcija: |  | | |
| Tel. št.: |  | E-mail: |  |

|  |
| --- |
| **OBVEZNE PRILOGE** |

**Izpolnjeni prijavi na javni razpis (z vsemi zahtevanimi podatki in prilogami v prijavnem obrazcu) je potrebno priložiti naslednje dokumente:**

* PRILOGA 1: Kopija odločbe o registraciji, ki odraža zadnje stanje (za tiste, ki se prijavljajo prvič),
* PRILOGA 2: Kopija statuta ali drugega ustanovitvenega akta iz katerega je razvidna dejavnost na področju turizma, ki odraža zadnje stanje (predložite samo v kolikor na zadnjem razpisu niste kandidirali oz. se je statut spremenil).

|  |
| --- |
| **OBRAZEC 2 - DRUŠTVA** |
| **1. DELOVANJE DRUŠTEV** |

* 1. **Podatki o jubileju društva:**

V letu 2026 društvo praznuje okroglo obletnico delovanja: DA NE

(ustrezno obkroži)

|  |  |
| --- | --- |
| Število let delovanja društva: |  |

* 1. **Število članov v društvu\*:**

|  |  |
| --- | --- |
|  | **ŠTEVILO** |
| ČLANI |  |
| PODMLADEK |  |
| **SKUPAJ** |  |

\*Obvezna priloga (priloga seznam članov):

* seznam članov podmladka prijavitelja v letu 2026 oz. za tekoče leto,
* seznam članov društva v letu 2026 oz. za tekoče leto.

|  |
| --- |
| **SEZNAM PODMLADKA PRIJAVITELJA** |

Vpisati samo člane, v starosti od 6. leta do dopolnjenega 18. leta starosti (po potrebi dodajte polja!).

|  |  |  |  |
| --- | --- | --- | --- |
| **ZAP. ŠT.** | **PRIIMEK** | **IME** | **DATUM ROJSTVA** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| **SEZNAM ČLANOV PRIJAVITELJA** |

Obvezno vpisati samo člane, ki so v preteklem koledarskem letu izpolnili članske obveznosti društva (po potrebi dodajte polja!).

|  |  |  |  |
| --- | --- | --- | --- |
| **ZAP. ŠT.** | **PRIIMEK** | **IME** | **LETNICA ROJSTVA** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |
| --- | --- | --- |
| Kraj in datum: | žig | Podpis odgovorne osebe prijavitelja: |

|  |
| --- |
| **2. PROGRAMI DRUŠTEV** |

Pri vsakem prijavljenem programu ali aktivnosti je potrebno navesti naziv programa/aktivnosti, kratek opis in predstavitev aktivnosti, sodelujoče subjekte (v primeru, da je društvo soorganizator je potrebno navesti tudi odgovornega organizatorja) aktivnosti, kraj izvedbe, predviden datum/čas izvedbe (po potrebi kopirajte celice).

Podatke o aktivnostih je potrebno izpolniti za vsak prijavljen program/aktivnost posebej.

**1. UREJANJE IN VZDRŽEVANJE ENOT KULTURNE DEDIŠČINE, SPOMENIKOV IN NARAVNIH ZNAMENITOSTI**  (max. 40 točk)

|  |
| --- |
|  |

**2. ORGANIZACIJA IN IZVEDBA AKCIJ NA PODROČJU UREJANJA OKOLJA IN TURISTIČNE INFRASTRUKTURE** (max. 70 točk)

(upošteva se največ 1 (ena) aktivnost točke od 2.a) do 2.c) in 1 (ena) aktivnost točke 2.d))

|  |
| --- |
| **2.a)** urejanje in vzdrževanje sprehajalnih, tematskih, kolesarskih, turističnih in ostalih tematskih poti, turistične signalizacije |
|  |
| **2.b)** urejanje in vzdrževanje razgledišč, vstopnih točk, počivališč, piknik prostorov, hortikulturna ureditev (ocvetličenje kraja) |
|  |
| **2.c)** urejanje druge turistične infrastrukture (informativne in usmerjevalne table, klopi, mize, koši za smeti) |
|  |
| **2.d)** čistilne akcije |
|  |

**3. ORGANIZACIJA IN IZVEDBA PRIREDITEV** (max. 1.470 točk)

|  |
| --- |
| **3.1. DRUŠTVO JE ORGANIZATOR IN IZVAJALEC PRIREDITVE ŠIRŠEGA POMENA**  (upošteva se največ 3 (tri) dogodke) (max. 750 točk) |
| **3.1.a)** društvo je organizator in izvajalec prireditve širšega pomena (mednarodni, državni in regijski nivo) |
|  |
| **3.1.b)** društvo je soorganizator in/ali sodeluje pri organizaciji prireditve širšega pomena (mednarodni, državni in regijski nivo) |
|  |

|  |
| --- |
| **3.2. DRUŠTVO JE ORGANIZATOR IN IZVAJALEC PRIREDITVE LOKALNEGA/OBČINSKEGA/ KRAJEVNEGA POMENA**  (upošteva se največ 8 (osem) dogodkov) (max. 560 točk) |
| **3.2.a)** društvo je organizator in izvajalec prireditve lokalnega, občinskega ali večjega krajevnega pomena |
|  |
|  |
|  |
| **3.2.b)** društvo je soorganizator in/ali sodeluje pri organizaciji prireditve lokalnega, občinskega in/ali večjega krajevnega pomena |
|  |
|  |
|  |
| **3.2.c)** društvo je organizator in izvajalec ali soorganizator manjše turistične prireditve ožjega krajevnega oziroma vaškega pomena (manjših krajevnih prireditev) |
|  |
|  |
|  |

|  |
| --- |
| **3.3. DRUŠTVO SODELUJE NA PRIREDITVI ALI DOGODKU**  (upošteva se največ 4 (štiri) dogodke) (max. 160 točk) |
| **3.3.a)** društvo sodeluje na prireditvi ali dogodku v organizaciji Občine Ivančna Gorica, Javnega zavoda za kulturo in turizem Prijetno domače Ivančna Gorica in drugih javnih zavodov v občini Ivančna Gorica ter drugih (ne turističnih) društev |
|  |
| **3.3.b)** društvo sodeluje na prireditvi in drugih dogodkih turistične narave izven območja občine Ivančna Gorica |
|  |

**4.** **PROMOCIJSKE, PREDSTAVITVENE IN INFORMATIVNE DEJAVNOSTI** (max. 320 točk)

(upošteva se največ 6 (šest) aktivnosti od točke 4.a) do 4.d), ter največ 2 (dve) aktivnosti pod točko 4.e))

|  |
| --- |
| **4.a)** izdaja promocijskega materiala s turistično vsebino in promocijske pripomočke (razglednice, znamke, koledarji, zgibanke, zemljevidi, roll up, panoji, itd.) |
|  |
|  |
| **4.b)** predstavitev na sejmih, razstavah in drugih dogodkih širšega pomena (mednarodni, državni in regijski nivo) |
|  |
|  |
| **4.c)** predstavitev na sejmih, razstavah in drugih dogodkih lokalnega, občinskega in/ali večjega krajevnega pomena |
|  |
|  |
| **4.d)** druge promocijske in trženjske aktivnosti (npr. spletne strani, komunikacijska omrežja in drugi mediji, itd.) |
|  |
|  |
| **4.e)** oblikovanje turističnih izdelkov (spominki in drugi promocijski izdelki, ki niso tiskovine) |
|  |
|  |

**5. AKTIVNOSTI ZA POSPEŠEVANJE TURIZMA** (max. 210 točk)

|  |
| --- |
| **5.1. IZOBRAŽEVANJE NA PODROČJU TURIZMA**  (upošteva se največ 4 (štiri) aktivnosti) (max. 160 točk) |
| **5.1.a)** organizacija in izvedba izobraževanj na področju turizma, varovanja kulturne in naravne dediščine (seminar, delavnica, ekskurzija, okrogle mize…) |
|  |
|  |
| **5.1.b)** organizacija in izvedba delavnic, tečajev, krožkov za otroke in mladino (do 29 let) na področju turizma, varovanja kulturne in naravne dediščine |
|  |
|  |

|  |
| --- |
| **5.2. TEKMOVANJA IN NATEČAJI**  (upošteva se največ 1 (ena) aktivnost) (max. 50 točk) |
| **5.2.a)** organizacija in izvedba tekmovanj, natečajev (najlepše naselje, najlepša stavba, najboljša gostinska ponudba…) |
|  |

**6. OBLIKOVANJE NOVE TURISTIČNE PONUDBE**

(upošteva se največ 1 (ena) aktivnost) (max. 80 točk)

|  |
| --- |
| **6.a)** oblikovanje nove turistične ponudbe in produktov |
|  |

|  |
| --- |
| 1. **FINANČNA KONSTRUKCIJA DELOVANJA IN PROGRAMOV DRUŠTEV** |

**PRIHODKI:**

|  |  |
| --- | --- |
| **PREDVIDENI PRIHODKI** | **V EUR** |
| - članarine in lastna sredstva iz preteklih let |  |
| - prostovoljsko delo (lastni vložek) |  |
| - sponzorji, donatorji |  |
| - ministrstva |  |
| - Občina Ivančna Gorica |  |
| - druge občine: |  |
| - sredstva pridobljena s strani drugih proračunskih virov: |  |
| - drugo: |  |
| - drugo: |  |
| **SKUPAJ PRIHODKI** |  |

**ODHODKI:**

|  |  |
| --- | --- |
| **PREDVIDENI ODHODKI** | **V EUR** |
| - materialni stroški povezani s prostorom  (najemnina, kurjava, elektrika…) |  |
| - materialni stroški povezani z izvajanjem programa  (prevozi, priznanja, nagrade…) |  |
| - administrativni materialni stroški (pisarniški  material, poštne storitve…) |  |
| - stroški dela izven redne zaposlitve |  |
| - stroški dela redno zaposlenih |  |
| - prostovoljsko delo (lastni vložek) |  |
| - drugo: |  |
| - drugo: |  |
| **SKUPAJ ODHODKI** |  |

Finančna konstrukcija mora biti uravnotežena, t.j. skupni znesek okvirnih prihodkov in skupni znesek okvirnih odhodkov se morata ujemati.

**Prostovoljsko delo kot lastni vložek se vpiše tako pod prihodke (prostovoljsko delo) kot tudi pod načrtovane odhodke (prostovoljsko delo).**

|  |  |
| --- | --- |
| Kraj in datum: žig | Podpis odgovorne osebe prijavitelja: |

|  |
| --- |
| **OBRAZEC 3** |
| **1. DELOVANJE ZVEZ** |

**1.1. Število društev vključenih v zvezo\*:**

|  |  |
| --- | --- |
| Število društev: |  |

\*Obvezna priloga (priloga seznam društev):

* seznam društev vključenih v zvezo v letu 2026 oz. za tekoče leto.

**1.2. Število let delovanja zveze\*:**

|  |  |
| --- | --- |
| Število let delovanja zveze: |  |

|  |
| --- |
| **2. PROGRAMI ZVEZ** |

**Kratka predstavitev programov**

Opis programov: predstavitev (oblika in način) izvedbe in sodelovanja pri aktivnostih (promocijske, izobraževalne, informativne, izvedba natečajev,…), navedba (naziv) in opis izvedenih javnih prireditev ali dogodkov (samostojno ali v sodelovanju), predstavitev sodelovanja z organizacijami npr: turistično zvezo Slovenije in Občino ter drugimi nacionalnimi in/ali regijskimi organizacijami na področju turizma, itd.

|  |
| --- |
|  |

**Podatki o sodelovanju zveze z drugimi organizacijami:**

Zveza aktivno sodeluje z nacionalnimi in/ali regijskimi organizacijami na področju turizma:

(ustrezno obkroži)

DA NE

|  |
| --- |
| 1. **FINANČNA KONSTRUKCIJA DELOVANJA IN PROGRAMOV ZVEZ** |

**PRIHODKI:**

|  |  |
| --- | --- |
| **PREDVIDENI PRIHODKI** | **V EUR** |
| - članarine in lastna sredstva iz preteklih let |  |
| - prostovoljsko delo (lastni vložek) |  |
| - sponzorji, donatorji |  |
| - ministrstva |  |
| - Občina Ivančna Gorica |  |
| - druge občine: |  |
| - sredstva pridobljena s strani drugih proračunskih virov: |  |
| - drugo: |  |
| - drugo: |  |
| **SKUPAJ PRIHODKI** |  |

**ODHODKI:**

|  |  |
| --- | --- |
| **PREDVIDENI ODHODKI** | **V EUR** |
| - materialni stroški povezani s prostorom  (najemnina, kurjava, elektrika…) |  |
| - materialni stroški povezani z izvajanjem programa  (prevozi, priznanja, nagrade…) |  |
| - administrativni materialni stroški  (pisarniški material, poštne storitve…) |  |
| - stroški dela izven redne zaposlitve |  |
| - stroški dela redno zaposlenih |  |
| - prostovoljsko delo (lastni vložek) |  |
| - drugo: |  |
| - drugo: |  |
| **SKUPAJ ODHODKI** |  |

Finančna konstrukcija mora biti uravnotežena, t.j. skupni znesek okvirnih prihodkov in skupni znesek okvirnih odhodkov se morata ujemati.

**Prostovoljsko delo kot lastni vložek se vpiše tako pod prihodke (prostovoljsko delo) kot tudi pod načrtovane odhodke (prostovoljsko delo).**

|  |  |
| --- | --- |
| Kraj in datum: žig | Podpis odgovorne osebe prijavitelja: |

|  |
| --- |
| **IZJAVA** |

Izjavljamo:

* da so vsi v vlogi navedeni podatki (vključno z dokumentacijo) točni, popolni in verodostojni ter da se v skladu z razpisnimi pogoji strinjamo s preverjanjem namenske porabe odobrenih proračunskih sredstev;
* da ima društvo/organizacija zagotovljene materialne, kadrovske in organizacijske pogoje za uresničevanje prijavljenih programov in projektov;
* da za kritje stroškov ali del stroškov prijavljenega programa/projekta nismo pridobili sredstev oz. nismo v postopku pridobivanja sredstev iz drugih virov;
* se strinjamo, da lahko Občina pridobi vse podatke in dokazila, ki vplivajo na odločitev o vlogi in jih v uradni evidenci vodijo upravni organi in drugi državni organi, organi lokalnih skupnosti in nosilci javnih pooblastil;
* da, v skladu z razpisnimi pogoji, soglašamo s preverjanjem namenske porabe odobrenih proračunskih sredstev s strani Občine;
* da smo seznanjeni s posledicami navajanja neresničnih podatkov v tej vlogi in z obvezo, da moramo vsa pridobljena sredstva, ki jih pridobimo nezakonito in/ali porabimo nenamensko, ali da odstopimo od pogodbe, vrniti skupaj s pripadajočimi zakonskimi obrestmi;
* izjavljamo, da bomo v primeru pridobitve sredstev na podlagi te vloge pri oglaševanju, izvedbi prireditev in pri poročanju o izvedenih programih, uporabili logotip občine in transparent, ki je namenjen temu oziroma na drug ustrezen način obvestili javnost o pridobljenih sredstvih;
* da sprejemamo vse pogoje, navedene v Javnem razpisu ter v pripadajoči razpisni dokumentaciji;
* da za navedene izjave, izpolnjene obrazce in priložene priloge kazensko in materialno odgovarjamo;
* da imamo urejeno evidenco o članstvu, plačani članarini in ostalo dokumentacijo skladno z zakonom, ki ureja društva oziroma drugim zakonom, ki ureja pravni status vlagatelja;
* se strinjamo z javno objavo podatkov o izbranih programih ter odobrenih in izplačanih sredstvih;
* da smo seznanjeni z informacijo o obdelavi osebnih podatkov\*.

|  |  |
| --- | --- |
| Kraj in datum: žig | Podpis odgovorne osebe prijavitelja: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*Upravljavec osebnih podatkov je Občina Ivančna Gorica. Občina bo posredovane osebne podatke uporabila za namen izvedbe postopka javnega razpisa na podlagi Zakona o lokalni samoupravi, Pravilnika o postopkih za izvrševanje proračuna Republike Slovenije in Pravilnika o sofinanciranju dejavnosti društev in zvez na področju turizma v občini Ivančna Gorica. Občina bo hranila osebne podatke skladno s klasifikacijskim načrtom občine. Občina bo hranila in varovala osebne podatke na primeren način, tako da ne bo prišlo do morebitnih neupravičenih razkritij podatkov nepooblaščenim osebam. Občina bo omogočila obdelavo oziroma posredovanje osebnih podatkov izključno naslednjim pooblaščenim uporabnikom (pooblaščeni zaposleni občine, pooblaščene osebe, ki obdelujejo osebne podatke pri pogodbenem obdelovalcu  občine, osebe, ki izkažejo pooblastilo za dostop do osebnih podatkov v okviru zakona oziroma podzakonskih predpisov). Občina ne uporablja avtomatiziranega sprejemanja odločitev, vključno z oblikovanjem profilov. Osebni podatki se ne prenašajo v tretje države ali mednarodne organizacije. Seznanjen/a sem, da imam glede osebnih podatkov, ki se nanašajo name, pravico seznanitve, dopolnitve, popravka, omejitve obdelave, izbrisa in prenosljivosti (vključno s pravico do pritožbe pri Informacijskem pooblaščencu in sodnim varstvom pravic - pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: [gp.ip@ip-rs.si](mailto:gp.ip@ip-rs.si) telefon: 012309730, spletna stran: [www.ip-rs.si](http://www.ip-rs.si)). Podrobnejše informacije o tem, kako občina ravna z osebnimi podatki, so na voljo na preko kontaktnih podatkov pooblaščene osebe za varstvo osebnih podatkov: e-pošta: [dpo@virtuo.si](mailto:dpo@virtuo.si).

|  |
| --- |
| **VZOREC POGODBE** |

*Vpišite manjkajoče podatke o prijavitelju in podpišite ter žigosajte vzorec pogodbe.*

**OBČINA IVANČNA GORICA,** Sokolska ulica 8, 1295 Ivančna Gorica, davčna številka SI44105487, matična številka: 5886244, ki jo zastopa župan Dušan Strnad (v nadaljevanju: Občina)

in

naziv prijavitelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa predsednik/ca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta na podlagi 50. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O in 76/23, 24/25 – ZfisP-1, 39/25, 85/25 – ZPJS in 112/25), Odloka o proračunu Občine Ivančna Gorica za leto 2026 (Uradno glasilo e-občina, št. 49/25) in 22. člena Pravilnika o sofinanciranju dejavnosti društev in zvez na področju turizma v Občini Ivančna Gorica (Uradno glasilo e-občina, št. 10/23) in Odločbe o dodelitvi sredstev št.: 430-0008/2026-\_\_\_ naslednjo

## P O G O D B O

**o sofinanciranju dejavnosti** **društev in zvez na področju turizma** **v Občini Ivančna Gorica   
za leto 2026**

1. člen

Pogodbeni stranki uvodoma ugotavljata:

* da je Občina objavila Javni razpis za sofinanciranje dejavnosti društev in zvez na področju turizma v Občini Ivančna Gorica za leto 2026, št. 430-0008/2026-3, z dne 19. 1. 2026, objavljen v Občinskem glasilu Klasje (št. \_\_, 2026) in na spletni strani Občine Ivančna Gorica (\_\_. \_\_. 2026),
* da se sredstva dodeljujejo na podlagi Pravilnika o sofinanciranju dejavnosti društev in zvez na področju turizma v Občini Ivančna Gorica (Uradno glasilo e-občina, št. 10/23),
* da je izvajalec podal vlogo na javni razpis,
* da je občinska uprava na podlagi predloga Komisije za izvedbo javnega razpisa na področju turizma, št. 430-0008/2026-\_\_\_, izdala odločbo št. 430-0008/2026-\_\_\_ z dne \_\_. \_\_. 2026, s katero so bila izvajalcu odobrena sredstva v višini \_\_\_\_\_\_\_\_\_\_\_ EUR,
* da ima Občina v proračunu za leto 2026 zagotovljena sredstva za sofinanciranje v okviru proračunske postavke 14006 – Sofinanciranje programa turističnih društev / postavke 14008 – Sofinanciranje turistične zveze.

Predmet te pogodbe je sofinanciranje dejavnosti na področju turizma, in sicer programov in delovanja izvajalca, ki deluje na področju turizma.

2. člen

Programi in delovanje izvajalca so, skladno s Pravilnikom o sofinanciranju dejavnosti društev in zvez na področju turizma v Občini Ivančna Gorica (Uradno glasilo e-občina, št. 10/23), ovrednoteni s sledečimi točkami:

* programi s \_\_\_\_\_\_\_\_ točkami, ki vključujejo:
  + Urejanje in vzdrževanje enot kulturne dediščine, spomenikov in naravnih znamenitosti – program 1 (\_\_\_\_ točk);
  + Organizacija in izvedba akcij na področju urejanja okolja in turistične infrastrukture - program 2 (\_\_\_\_ točk);
  + Organizacija in izvedba prireditev - program 3 (\_\_\_\_ točk);
  + Promocijske, predstavitvene in informativne dejavnosti - program 4 (\_\_\_\_ točk);
  + Aktivnosti za pospeševanje turizma - program 5 (\_\_\_\_ točk);
  + Oblikovanje nove turistične ponudbe – program 6 (\_\_\_\_ točk) in
* delovanje s/z \_\_\_\_ točkami.

Glede na razpoložljiva sredstva v proračunu Občine Ivančna Gorica za leto 2026 znaša vrednost točke za programe \_\_\_\_\_\_\_ EUR, vrednost točke za delovanje pa \_\_\_\_\_\_\_\_\_ EUR.

3. člen

Občina bo za izvedbo programov in delovanja, ki so predmet te pogodbe, na podlagi števila točk in vrednosti točke iz prejšnjega člena izvajalcu nakazala finančna sredstva v višini **\_\_\_\_\_\_\_\_\_\_\_\_\_ EUR,** in sicer za:

* programe \_\_\_\_\_\_\_\_ EUR in
* delovanje \_\_\_\_\_\_\_\_ EUR.

Občina bo sredstva iz prejšnjega odstavka tega člena skladno z veljavnim Zakonom o izvrševanju proračunov Republike Slovenije nakazala na transakcijski račun izvajalca, št.: **\_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_** v roku 30 dni, ko bo izvajalec Občini vrnil podpisano in žigosano pogodbo.

**Sredstva dodeljena po tej pogodbi morajo biti porabljena v letu 2026.**

4. člen

Sredstva iz prejšnjega člena te pogodbe so strogo namenska in se lahko uporabijo samo za namene, določene s to pogodbo. Občina se zavezuje, da bo sredstva, ki so predmet te pogodbe v roku 30 dni po podpisu pogodbe nakazala na izvajalčev račun iz proračunske postavke 14006 – Sofinanciranje programa turističnih društev / 14008 – Sofinanciranje turistične zveze, konto 412000 – Tekoči transferi nepridobitnim organizacijam in ustanovam.

5. člen

Izvajalec se zavezuje, da bo dejavnosti na področju turizma, katere izvaja v skladu s to pogodbo izvajal v skladu s strokovno doktrino in v smislu namenske ter racionalne porabe proračunskih sredstev.

6. člen

**Izvajalec se s to pogodbo zavezuje tudi, da bo, skladno s Pravilnikom o sofinanciranju dejavnosti društev in zvez na področju turizma v Občini Ivančna Gorica in javnim razpisom, Občini najkasneje do konca februarja 2027 predložil poročilo o izvedenih programih in dejavnostih, ki mora vsebovati vsebinsko poročilo o izvedenih dejavnostih in programih, dokazila o namenski porabi dodeljenih sredstev, pridobljenih na javnem razpisu in so predmet te pogodbe ter zaključno finančno poročilo za leto 2026.**

**Za dokazovanje namenske porabe odobrenih sredstev mora prijavitelj poročilu o celotnem izvajanju programov in projektov predložiti kopije računov za stroške, nastale z izvedbo programa in delovanja.**

7. člen

Nadzor nad izvajanjem pogodbe, ki jo Občina sklene z izvajalcem izvajata občinska uprava, nadzorni odbor občine ali druga oseba, ki jo za to pooblasti župan. Občinska uprava ali po njej pooblaščen organ, lahko kadarkoli preveri namensko porabo proračunskih sredstev, ki so bila namenjena sofinanciranju programov oz. dejavnosti.

Če izvajalec sredstev ne porabi namensko, občina lahko prekine pogodbo in zahteva vrnitev nenamensko porabljenih sredstev. Če se ugotovi, da izvajalec programov oz. dejavnosti ne izpolnjuje oziroma ni izpolnil pogodbenih določil ali je za katerokoli namen pridobitve sredstev navajal neresnične podatke, se sofinanciranje takoj ustavi, že prejeta sredstva pa mora izvajalec programov vrniti v občinski proračun skupaj z zakonitimi zamudnimi obrestmi, od dne prejetega poziva. Če prejemnik sredstev ne vrne v določenem roku, se izvede postopek izterjave.

Če izvajalec ni oddal poročila ali če je bila na podlagi nadzora ugotovljena nenamenska poraba sredstev, ne more kandidirati na naslednjem javnem razpisu občine.

V primeru dvoma lahko skrbnik pogodbe zahteva dodatna pojasnila oziroma dokazila, ki so povezana s predmetom pogodbe.

Izvajalec programov izjemoma lahko odobrena sredstva prerazporedijo po posameznih programih, kolikor imajo za to upravičene in utemeljene razloge. O navedenem mora izvajalec programov predhodno pisno obvestiti skrbnika pogodbe s strani Občine. V primeru prerazporeditve odobrenih sredstev mora letno poročilo o izvedbi pogodbenih določil vsebovati tudi ustrezno obrazložitev prerazporeditve sredstev.

8. člen

Izvajalec je dolžan na povabilo Občine, vsaj enkrat letno brezplačno nastopiti oz. sodelovati na prireditvi oz. dogodku, ki ga organizira ali soorganizira Občina Ivančna Gorica.

9. člen

Izvajalec je dolžan, da pri izvedbi programov, ki so sofinancirani iz sredstev občinskega proračuna, zagotovi vidnost logotipa Občine Ivančna Gorica in sicer z objavo na promocijskih materialih (npr. vabilo, bilten, program,…) ali postavitvijo transparenta na vidnem mestu. Znak občine v elektronski obliki lahko upravičenec dobi na spletni strani Občine Ivančna Gorica na naslovu [www.ivancna-gorica.si](http://www.ivancna-gorica.si), transparent pa upravičenec lahko prevzame na sedežu Občine, Sokolska ulica 8, Ivančna Gorica in ga vrne v najkrajšem možnem času po izvedbi programa.

10. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudbi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

11. člen

V skladu s prvim odstavkom 35. člena Zakona o integriteti in preprečevanju korupcije (Uradni list RS, št. 69/11 – UPB2 – uradno prečiščeno besedilo, 158/20 in 3/22 – Zdeb, 16/23 – ZZPri) organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ali izvaja postopek podeljevanja koncesij ali drugih oblik javno-zasebnega partnerstva, ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic subjektom, v katerih je funkcionar, ki pri tem organu ali organizaciji opravlja funkcijo, ali njegov družinski član:

* udeležen kot poslovodja, član poslovodstva ali zakoniti zastopnik ali
* je neposredno ali preko drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Prepoved iz prvega odstavka 35. člena Zakona o integriteti in preprečevanju korupcije velja tudi za poslovanje organa ali organizacije javnega sektorja s funkcionarjem ali njegovim družinskim članom kot fizično osebo.

Na podlagi 36. člena Zakona o integriteti in preprečevanju korupcije funkcionar v roku dveh let po prenehanju funkcije v razmerju do organa, pri katerem je opravljal svojo funkcijo, ne sme nastopiti kot predstavnik poslovnega subjekta, ki s tem organom ima ali vzpostavlja poslovne stike.

Organ, v katerem je funkcionar opravljal funkcijo, v roku enega leta po prenehanju funkcije ne sme poslovati s subjektom, v katerem je bivši funkcionar neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu.

12. člen

Skrbnik pogodbe na strani Občine je Maja Ceglar, s strani izvajalca pa je za izvedbo pogodbenih obveznosti zadolžen/a \_\_\_\_\_\_\_\_\_\_\_\_\_\_\_\_\_\_\_.

13. člen

Pogodbeni stranki sta soglasni, da se bosta obojestransko obveščali o vseh dejstvih, ki utegnejo vplivati na vsebinsko in/oziroma terminsko izvedbo programa. Prav tako sta soglasni, da bosta spremembe pogodbe, ki jih bodo pogojevale objektivne okoliščine (dodatni sklepi, rebalans proračuna, ipd.), sprejemali v pisni obliki kot anekse k tej pogodbi.

14. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru pa je za reševanje njunih sporov pristojno stvarno in krajevno pristojno sodišče.

15. člen

Ta pogodba je sestavljena v treh (3) enakih izvodih, od katerih prejme Občina dva (2) izvoda, izvajalec pa enega (1), in prične veljati, ko jo podpišeta obe pogodbeni stranki.

Številka: 430-0008/2026-\_\_\_

Datum podpisa:\_\_\_\_\_\_\_\_\_\_\_\_\_\_\_\_\_\_

IZVAJALEC: OBČINA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OBČINA IVANČNA GORICA

Predsednik/ca župan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dušan Strnad

Polni naslov pošiljatelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**»NE ODPIRAJ – VLOGA«**

**JAVNI RAZPIS ZA SOFINANCIRANJE DEJAVNOSTI DRUŠTEV IN ZVEZ**

**NA PODROČJU TURIZMA V OBČINI IVANČNA GORICA ZA LETO 2026**

Občina Ivančna Gorica

Sokolska ulica 8

1295 Ivančna Gorica